1. **тур 2016-2017 уҡыуйылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

*Өндә түгел, төштә күрҙем уны:*

*Яҙғы таңдың һыҙылып атҡанын,*

*Көмөш сынйыр булып, теҙелешеп,*

*Ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*Таң нурына мансып түштәрен…*

*Ниңә әле шул төш онотолмай,*

*Онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына–таллыҡҡа.*

*– Һаумыһығыҙ, ҡаҙҙар! –тигән инем…*

* *Һаумы, яҡташ! –тигән тауышҡа*

*ышанмай ҙа торҙом…*

*Минең алда*

*ҡаҙҙар түгел ине, –һалдаттар.*

*Түштәрендә сыңлай миҙалдары,*

*Шинелдәрен төрөп алғандар.*

 *– Һаумы, туған! –тиҙәр. –Беҙҙе, – тиҙәр, –*

*Онотманымы әле яҡташтар?*

*Иҫләйҙәрм еәле?*

*Беҙ бит, –тиҙәр, –*

*Яуҙа үлеп ҡалған һалдаттар.*

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

*Ҡыр ҡаҙҙары булып*

*Тыуған яҡҡа*

*ҡайтып төштөк бына хәҙер ҙә* (Рафаэль Сафин).

**Яуап:** Шиғырҙың идеяһы- *Онотманымы әле яҡташтар?*

Проблемаһы: Һуғыштар булмаһын, балалар йәтим ҡалмаһын,әсәләр улдары өсөн йәш түкмәһен!

Темаһы: *Яуҙа үлеп ҡалған һалдаттар ҡыр ҡаҙҙары булып ҡайталармы икән,төштә булһа ла ҡайтһындар ине!*

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

*Ер* ***йәм-йәшел*** *ине, күк–****зәп-зәңгәр****.*

*Шундай* ***яҡты****,* ***сыуаҡ*** *яҙ ине,*

*ергә, күккә–төпһөҙ зәңгәрлеккә*

***баҡ*** *та* ***аҡылыңдан яҙ*** *инде…*

 *Шундай яҡты, сыуаҡяҙине!* (Рафаэль Сафин).

***Яуап: йәм-йәшел, зәп-зәңгәр, яҡты****,* ***сыуаҡ-****аныҡлаусылар,сифаттан килгән.*

***Баҡ-хәбәр,***  ҡылымдан килгән, ***аҡылыңдан яҙ-*** ҡушма хәбәр,исем һәм ҡылымдан яһалған һүҙбәйләнеш

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

*Тәбиғәттең уяу бер мәлендә*

*Яҙ һайын беҙ шулай итәбеҙ:*

*Һабан һөрөп киткән еребеҙҙе,*

*һаман көткән әсәләребеҙҙе,*

***балаларыбыҙҙы,***

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ* (Рафаэль Сафин).

***Яуап: балаларыбыҙҙы-*** исем,тамыр исем, тамыры-бала,күплектә

( лар),1-се эйәлек заты ялғауы ( ыбыҙ),төшөм килештә ( ҙы).Һөйләмдә тултырыусы

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

***Ҡояшлы ла булыр көндәрегеҙ,***

***Аяҙ күкте ҡаплар болот та.***

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

***Төштә*** *түгел,* ***өндә*** *ҡарап торҙом*

*Яҙғы таңдың һыҙылып атҡанын,*

*Көмөш сынйыр булып, теҙелешеп,*

*Ҡыр ҡаҙҙары осоп ҡайтҡанын*(Рафаэль Сафин).

***Яуап: 1.Ҡояшлы ла булыр көндәрегеҙ-****күсмә мәғәнәлә бирелгән**һүҙбәйләнеш тормошоғоҙҙа яҡшы көндәр ҙә булыр тигәнде аңлата.*

 ***Аяҙ күкте ҡаплар болот та-****шулай уҡ күсмә мәғәнәлә бирелгән тормошта ҡайғылы,һағышлы көндәрегеҙ ҙә булыр тигәнде аңлата*

***Төштә*** *түгел,* ***өндә -*** *антонимдар менән бирелгән.ҡапма-ҡаршы мәғәнәлә.Шиғырҙа булған хәлдең ысынбарлыҡта түгеллеген белдерә,ысынбарлыҡ һәм уйҙырманың бер төштә сағылыуы*

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр***  *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (РәшитШәкүр).

***Яуап****: тулғандыр*- башланғыс формаһы:тул ҡылымы,уға үткән заман ялғауы “ған» һәм икеләнеү киҫәксәһе “дыр» ҡушылған

*Мәңгелеккә -* башланғыс формаһы- *мәңге һүҙенә лек һүҙ яһаусы ялғауы ҡушылған һәм мәңгелек исеме яһалып уға төбәү килеш ялғауы ҡушылған,тәғәйенләп- башланғыс формаһы-тәғәйен*

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,*

*Иркәһе ер әсәнең,*

*Һин бит минең яҡты көнөм,*

*Шатлығым, киләсәгем*(РәшитНазаров).

***Яуап:***  ике составлы, тарҡау,хәбәр һөйләм

7.Мәҡәлдәрҙең аҙағын яҙып бөтөрөргә:

***Яуап:****Һүҙе хаҡтың-эше хаҡ*

*Яҡшының үҙе яҡшы- ямандың һүҙе шаҡшы*

*Яман аш йөрәккә ятмаҫ, ялған һүҙ күңелгә ятмаҫ*

*Аҡыл–теҙген, ҡылыҡ–ат, теҙгенеңде белеп тарт*

*Тел зиннәте– сәсән һүҙе*

8.Шиғырҙы образлы итеүсе сараларҙы күрһәтергә:

*Ай, Уралым, Уралым,*

*Күгәреп ятҡанУралым!*

*Нурға сумған түбәһе*

*Күккә ашҡан Уралым!*

*Һине маҡтай йырҙарым,*

*Һине данлай йырҙарым.*

*Төнөн күккә ай ҡалҡһа,*

*Алтындай балҡый Уралтау,*

*Көндөҙ күккә көн ҡалҡһа,*

*Көмөштәй балҡый Уралтау* (Салауат Юлаев).

***Яуап:*** *Күгәреп ятҡан-эпитет*

*Нурға сумған түбәһе-эпитет*

*Күккә ашҡан-гипербола,алтындай балҡый Уралтау-сағыштырыу*

*Көмөштәй балҡый Уралтау-сағыштырыу*

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*Ай, Уралым, Уралым,*

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!*

*Маҡтап ҡурай уйнаһам,*

*Бөтмәй ҙә торған көй булыр.*

*Данлап йырым йырлаһам,*

*Бөтмәй ҙә торған йыр булыр*(Салауат Юлаев).

***Яуап****:* **морфологик үҙенсәлек***: Уралым исеме ҡабатланып килә,шиғырҙа исем,ҡылым,сифаттар ҡулланылған.*

 **Синтаксик үҙенсәлектәр**:шиғыр атама,эйәрсән шарт һөйләмдәрҙән тора

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

*Кисеү бирмәҫ иҙел һымаҡ был төн,*

***шомло, ҡараңғы.***

*Шаулап ямғыр ҡоя, гүйә, йыуа*

*Йөрәк ярамды.*

*Сәнсеү алды–әммә атылмайса*

*Ҡалды йәҙрә.*

*Ҡайҙарғалыр әйҙәп йәшен* ***ялтлай****,*

***зыңлай*** *тәҙрә*(ХәсәнНазар).

**Яуап**:шомло, ҡараңғы-сифат,һөйләмдә аныҡлаусы

ялтлай, зыңлай-ҡылым,һөйләмдә хәбәр булып килгән.

11.Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…*

*Мин ҡысҡырам: «Хыял, алданың!»*

*Күктәр күкрәй…*

*Әйтерһең дә ул мин*

*Яңағына һуғам ялғандың.*

*Йығылам да тороп алға барам,*

*Абынам да тағы йығылам.*

*Һәм кемдәрҙер, ҡулдарымдан тартып,*

*Яҙҙырмаҡсы була юлымдан.*

*Кемдер мине алға табан әйҙәй:*

*Ҡулдарына янар ут алған…*

*Ә кемдәрҙер әйҙәй башҡа юлға–*

*Яҡшы менән яман буталған*(РәзилВәлиев).

***Яуап****: шиғырҙа синонимдар,антонимдар,метафоралар уның лексик үҙенсәлеген билдәләй.Мәҫәлән,йығылам,абынам-синонимдар,йығылам-тороп баҫам, юлымдан яҙҙырмаҡсы була-алға табан әйҙәй,яҡшы менән яман*

12.Түбәндәге һөйләмдәрҙең эйә һен һәм хәбәрен билдәләп, дөрөҫ яуап яҙырға: *Болон ауылы урамының икенсе яғы Болон шишмәһе буйлап теҙелгән. Тигеҙ киң урам көнө буйы тын була. Ололар–эштә. Бала-саға Болон шишмәһендә, олораҡтар саҡ ҡын ыарараҡағыусы Мәндемдә. Бәләкәй ауылдың урамы иртәле-кисле генә йәнләнә. Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға. Шунан көнө буйы тағы тынлыҡ* (ӘнүрВахитов).

**Яуап:** **: *Болон ауылы урамының икенсе яғы Болон шишмәһе буйлап теҙелгән*** *икенсе яғы-эйә, теҙелгән-хәбәр****. Тигеҙ киң урам көнө буйы тын була****. Урам-эйә, тын була-хәбәр.* ***Ололар–эштә****.Ололар– эйә,эштә-хәбәр.* ***Бәләкәй ауылдың урамы иртәле-кисле генә йәнләнә****. Урамы-эйә, йәнләнә-хәбәр.* ***Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға.*** *Көтөү-эйә,китеп-хәбәр, шау-шыу-эйә, баҫылғас-хәбәр, ир-ат, бисә-сәсә, йәш-елкенсәк-тиң эйәләр, эшкә сыға-хәбәр*

13.Аҫтына һыҙылған һүҙгә тулы морфологик анализ яһарға:

*Ә беҙ …*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай–быйылғылай*

***Һайрамағандыр*** *ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас* (Рафаэль Сафин).

***Яуап: Һайрамағандыр-*** *ҡылым,тамыры- башланғыс формаһы-һайра, төп ҡылым, хәбәр һөйкәлеше,юҡлыҡта-ма- тигән юҡлыҡ киҫәксәһе ҡушылған (һайрама),3-сө затта,берлектә,ған ялғауы ҡушылып ҡылымдың үткән заман формаһы яһалған,дыр –икеләнеү киҫәксәһе.Һөйләмдә хәбәр булып килгән.*

14.Аҫтына һыҙылған һөйләмдәрҙең схемаһын төҙөргә, синтаксик анализ яһарға:

*Атайым да гармун тураһында*

*матур-матур хыял күп ҡорған.*

***1.Төн уртаһы еткәс, 2.гармун тотоп***

***Мунсаға ла барып ултырған.***

*Тик сыҡмаған никтер йыр-моңо.*

*Ә аҙаҡтан һатҡан гармунын.*

*Мин мунсаға барып ултырманым…*

***Ә өйрәнгәс инде–шул ине***

***Бәхет үҙе.*** *Минән бәхетлерәк*

*кеше лә юҡ ине. Юҡ ине!* (Рафаэль Сафин).

**Яуап: *1-се һөйләм- эйәрсән ваҡыт һөйләм-****төн уртаһы (э й ә ) еткәс- ( ҡасан?)-хәбәр,****2-се һөйләм- баш һөйләм****-гармун тотоп мунсаға ла барып ултырған( хәбәр),мунсаға( ҡайҙа?)-урын хәле,гармун тотоп( нимә тотоп?)-тултырыусы*

 **,**

2 баш һөйләм

1 эйәрсән ваҡыт һ. !!!!!вва6666:ҫғҫ:ҡgrhyr ваҡыт

*Ә өйрәнгәс инде–шул ине*

*Бәхет үҙе****-( эйә)нимә ине?-****шул ине****-( хәбәр),ни өсөн бәхет ине?*** *Ә өйрәнгәс инде-( сәбәп хәле)*

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

*Тамаҡтар–ас, күңелдәр–туҡ,*

*Күңелдә йыр-моң ине,*

*Аяҡта сабата ине,*

*ҡулдарҙа гармун ине* (Рафаэль Сафин).

 **Яуап:** *Тамаҡтар–ас, күңелдәр–туҡ. Эйә менән хәбәр араһында ҡуйылған.Беренсе һөйләмдең мәғәнәһе икенсе һөйләмдең мәғәнәһенә кире мәғәнәлә.Ике һөйләм дә эйә менән хәбәрҙән генә тора.*

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

 *Тын төндәрҙең алһыу* ***зәңгәрлеген***

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә–****һүнмәҫ***  *хис кенә* (Әсхәл-Әхмәт-Хужа).

**Яуап:зәңгәрлеген**-зәңгәр сифатына –лек- яһаусы ялғауы ҡушылып яһалма исем барлыҡҡа килгән-зәңгәрлек-нимә?

**Һүнмәҫ-** һүн ҡылымына -мәҫ- ҡушылып яһалма сифат яһалған

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?

 **Яуап**:Өндәш һүҙҙәр тип атала

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* ***Атай малы – ҡатай малы****, тигәндәр. Ярар, атай малы менән байыҡҡан һин байыҡ инде.* ***Баш һау булһа, миңә лә мал табылыр****, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе,* ***маллы байҙан уллы бай****, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* ***Шайтан ярлы, мин бай****, – тине ул, –* ***хоҙайҙың биргәненә шөкөр***(ЖәлилКейекбаев).

 ***Яуап****:* ***Атай малы – ҡатай малы****-әйтем.* ***Баш һау булһа, миңә лә мал табылыр-****нығынған һүҙбәйләнеш.****Маллы байҙан уллы бай****-әйтем.* ***Шайтан ярлы, мин бай, хоҙайҙың биргәненә******шөкөр****-фразеологизмдар.*

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).

 **Яуап:**  Ике осраҡта ла эйәртеүле ҡушма һөйләмдең баш һөйләме(*Буҙ күктәрҙең яуыр болоттары,*

*Йәйҙәр килһә, шуны дөрөҫләй*),

( *Күңелдәрҙең ауыр болоттары*

*Был ҡанунға һыйып йәшәмәй*) эйәрсән һөйләмдең алдынан килгән,был осраҡта ике нөктә ҡуйыла

20. Аҫтына һыҙылған конструкция һөйләмдең ниндәй киҫәге?

*Уйнай гармун…*

***Гармун уйнағанда***

*Киң урам да һиңә тар бит ул.*

*Уйнай гармун…*

***Гармун моңона*** *ла*

*Елкенмәгән йөрәк бар бит ул*(Рафаэль Сафин).

 **Яуап:***Гармун уйнағанда****-*** *эйәрсән киҫәк- ваҡыт хәле. Гармун моңона-тултырыусы*